Številka: 1004-30/2023-2570-1

Datum: 4. 7. 2023

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) Ministrstvo za okolje, podnebje in energijoobjavlja interni natečaj za zasedbo prostega uradniškega delovnega mesta

**PODSEKRETAR (šifra DM 1461)**

**v Direktoratu za podnebne politike**

1. **Javni uslužbenci - uradniki, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in morajo biti imenovani v uradniški naziv. Poleg splošnih pogojev, ki jih urejajo predpisi s področja delovnega prava, morajo izpolnjevati še naslednje pogoje:**

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja);
* najmanj 6 let delovnih izkušenj;
* obvezno usposabljanje za imenovanje v naziv;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Zaželena je osnovna raven znanja tujega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

V izbirnem postopku bodo imeli prednost kandidati s poznavanjem metod izračunavanja ogljičnega odtisa, poznavanjem prilagajanja in blaženja podnebnih sprememb na lokalni ravni in poznavanja EU Misije 100 ogljično nevtralnih in pametnih mest.

1. **Delovne naloge:**

* neposredna pomoč pri vodenju strokovnih nalog na delu delovnega področja ministrstva,
* vodenje projektnih skupin,
* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah,
* opravljanje drugih najzahtevnejših nalog po navodilu vodje.

1. **Prijava mora vsebovati:**
2. obrazec za prijavo, ki je priloga te javne objave in iz katerega mora biti razvidno:

* izpolnjevanje pogoja glede zahtevane stopnje izobrazbe (razvidna mora biti stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena),
* podatek o vseh dosedanjih zaposlitvah, kjer kandidat navede datum (dan, mesec in leto) sklenitve in datum (dan, mesec in leto) prekinitve zaposlitve pri posameznem delodajalcu ter kratko opiše delo, ki ga je opravljal pri tem delodajalcu,

1. pisno izjavo o osnovni ravni znanja tujega jezika,
2. pisno izjavo o izpolnjevanju pogoja opravljenega obveznega usposabljanja za imenovanje v naziv, če je kandidat usposabljanje opravil,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen tega natečajnega postopka dovoljuje Ministrstvu za okolje, podnebje in energijo pridobitev podatkov o izpolnjevanju pogojev za zasedbo delovnega mesta iz uradnih evidenc,
2. pisno izjavo kandidata, da je seznanjen in dovoljuje, da bo Ministrstvo za okolje, podnebje in energijo podatke, ki jih je kandidat navedel v prijavi za prosto delovno mesto, obdelovalo za namen izvedbe tega postopka.

V primeru, da kandidat z vpogledom oz. s pridobitvijo v podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

**Obrazec za prijavo »Vloga za zaposlitev, št. 1004-30/2023-2570-1« je obvezna sestavina vloge posameznega kandidata.** Potrebno je natančno izpolniti vse rubrike in izjave. Oblike obrazca ni dovoljeno spreminjati, lahko pa se po potrebi razširi. Obrazcu za prijavo je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

V skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Natečajna komisija bo strokovno usposobljenost kandidatov presojala na podlagi navedb v prijavi, dokazil priloženih k prijavi, na podlagi razgovora s kandidati oziroma s pisnim preverjanjem kandidatovega znanja, v kolikor bo to potrebno.

Izbrani kandidat bo opravljal delo na uradniškem delovnem mestu Podsekretar, ki se opravlja v nazivu Podsekretar.

1. Z izbranim kandidatom bo sklenjena pogodba o zaposlitvi oziroma aneks k pogodbi o zaposlitvi zaradi premestitve na uradniško delovno mesto Podsekretar, za nedoločen čas, s polnim delovnim časom.

Izbrani kandidat bo delo opravljal v poslovnih prostorih Ministrstva za okolje, podnebje in energijo, Langusova 4, 1000 Ljubljana, oziroma v drugih uradnih prostorih, kjer organ opravlja svoje naloge.

1. Kandidat pošlje prijavo s prilogami v pisni obliki na priloženem obrazcu za prijavo »Vloga za zaposlitev, št. 1004-30/2023-2570-1«, v zaprti ovojnici z označbo: »za prosto DM Podsekretar (šifra DM 1461), številka: 1004-30/2023-2570-1 », **na naslov: Ministrstvo za okolje, podnebje in energijo, Langusova ulica 4, 1000 Ljubljana,** in sicer v roku **8 dni** po objavi na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: gp.mope@gov.si, pri čemer veljavnost prijave ni pogojena z elektronskim podpisom.

Kandidati bodo o izboru obveščeni najkasneje v roku 8-ih dni  po opravljeni izbiri. Obvestilo o končanem internem natečaju bo objavljeno na osrednjem spletnem mestu državne uprave GOV.si.

Splošne informacije o izvedbi internega natečaja daje ga. Andreja Košir, tel. št. 478 83 23, informacije o delovnem področju pa Andrej Gnezda, tel. št. 01 478 82 54.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

mag. Teja Božovič Holc

v. d. generalnega sekretarja

po pooblastilu ministra

št. 020-1/2023-2570-5 z dne 13. 2. 2023

Priloga:

* Obrazec za prijavo »Vloga za zaposlitev št. 1004-30/2023-2570-1«.